**עצמה המרכז לאגודות ספורט עצמאיות (ע"ר)**

**נוהל תמיכות מענקים וסיוע לאגודות**

1. **מטרה:**
	1. מטרת הנוהל לסייע למרכז עצמה לממש את מטרותיה ובפרט תמיכה וסיוע לאגודות מקבלות שירותים.
	2. סיוע בקביעת אמות מידה שקופים ושיווניים בבחינת תמיכה, סיוע ושיתופי פעולה לעמותות מקבלות שירותים מעצמה.
2. **הגדרות:**
	1. אגודה - אגודות ספורט ומועדוני ספורט כהגדרתם בחוק הספורט, תשמ"ח-1988 ("**חוק הספורט**").
	2. אגודה וותיקה זכאית – אגודה בעלת ניהול תיקון מן הרשם המתאים בשנת התמיכה המקבלת שירותים מעצמה.
	3. אגודה חדשה זכאית – אגודה בשנתיים הראשונות לפעילותה, בעלת אישור על הגשת מסמכים מרשם העמותות, אשר ביקשה לקבל שירותים מעצמה.
	4. הגורם המאשר – הגורם המאשר את התמיכה בפועל מטעם מרכז עצמה בכפוף לנוהל זה, יהא כדלקמן:

|  |  |
| --- | --- |
| **היקף התמיכה[[1]](#footnote-2)** | **גורם מאשר[[2]](#footnote-3)** |
| עד 30,000 ₪ | יו"ר ומנכ"ל  |
| עד 50,000 ₪ | ועדת תמיכות (כפי שתקבע מעת לעת ע"י הועד המנהל) |
| מעל 50,000 ₪  | ועד עצמה (הנהלה) |

1. **אופן הגשת הבקשה והטיפול בה**
	1. בקשות לתמיכה בכל שנה קלנדרית יוגשו עד תום הרבעון הראשון של השנה או עד מועד אחר שתפרסם עצמה בשנה נתונה. למען הסר ספק, עצמה רשאית להפסיק בחינת בקשות תמיכה חדשות אף אם הוגשו במועד הנדרש או לחלופין להאריך את המועד כאמור בשנה נתונה, וזאת בשים לב לתקציבה של עצמה בשנה הרלוונטית.
	2. לבקשה יצורפו כל המידע והמסמכים בהתאם להוראות הנוהל.
	3. הבקשה והמסמכים המצורפים יוגשו בהתאם לנדרש ב**נספח א'**.
	4. הבקשה תועבר לידי היו"ר והמנכ"ל לבחינה ראשונית ובדיקת עמידתה בתנאי הסף. במסגרת הבחינה הראשונית, רשאית הועדה לערוך פגישה מקדמית במטרה לקבל תמונה כללית לגבי התמיכה המבוקשת, היתכנות פעילות האגודה, מטרותיה, הגורמים העומדים בראשה וכן לבקש פרטים נוספים. בשלב זה, תיבחן גם עמידתה של הבקשה בתנאי הסף. בתום הבחינה הראשונית, יוחלט אם להמשיך לשלבים הבאים או האם מתקיימות נסיבות לדחיית הפניה על הסף (early no).
	5. פנייה אשר עברה את הבחינה הראשונית תועבר לגורם המאשר, בהתאם להיקף הבקשה.
2. **תנאי סף מצטברים:**
	1. האגודה עומדת בהגדרה "אגודה חדשה זכאית" או "אגודה וותיקה זכאית", לפי העניין ומסרה למרכז עצמה בכתב את הסכמתה להיות אגודה מקבלת שירותים (לרבות במסגרת הסכם שירותים בין האגודה לבין מרכז עצמה).
	2. האגודה הגישה בקשה מפורטת בהתאם לנוהל ולהנחיות מרכז עצמה.
	3. האגודה חתמה על כלל ההתחייבויות והטפסים הנדרשים כלפי מרכז עצמה וכל התחייבות נוספת באם תידרש בעתיד בהתאם להנחיות הגופים הרגולטוריים הרלוונטיים, לרבות מינהל הספורט ו/או המועצה להסדר ההימורים בספורט ("**המועצה**").
3. **אמות המידה:**
	1. התמיכה באגודה שבקשתה עומדת בתנאי הסף הכלליים תקבע תוך לקיחה בחשבון של הפרמטרים המנויים להלן:
		1. היקף תקצובה השנתי של האגודה (בשנה הרלוונטית או בשנה שקדמה באם במועד הגשת הבקשה לסיוע טרם פורסם תקציב התמיכות).
		2. סך הסיוע שקיבלה האגודה בשנה שהסתיימה ובשנת הגשת הבקשה.
		3. מידת שיתוף הפעולה של האגודה עם עצמה על פני השנים.
		4. עדיפות לפעילות נשים, אוכלוסיות חלשות ומשתתפים בעלי מוגבלויות.
		5. עדיפות לפעילות המתקיימת בפריפריה.
		6. עדיפות לאגודה שמקיימת פעילות למען הקהילה.
	2. **ניקוד בסיסי (35%)**

לכל אגודה ייקבע ניקוד בסיסי בהתחשב בפרמטרים הנקובים בסעיף 5.1לעיל.

* 1. **ניקוד משלים (65%)**
		1. **היקף פעילות המועדון (30%)**:

|  |  |
| --- | --- |
| תקציב שנתי מהמועצה/ מנהל הספורט (₪)  | ניקוד |
| עד 10,000 ש"ח  | 2 |
| 10,001 – 50,000 | 4 |
| 50,001 – 100,000 | 6 |
| 100,001 – 150,000 | 10 |
| 150,001 – 200,000 | 20 |
| 201,000 ומעלה | 30 |

* + 1. **מספר שנות קבלת שירותים מעצמה ברצף (5%):**

|  |  |
| --- | --- |
| מספר שנים | ניקוד |
| עד 5 שנים | 1 |
| 6 – 10 שנים | 3 |
| 11 שנים ומעלה | 5 |

* + 1. **מספר קבוצות או ספורטאים (15%):**

לענפים קבוצתיים - מספר קבוצות ליגה באגודה**:**

|  |  |
| --- | --- |
| מספר קבוצות ליגה | ניקוד |
| עד 3 קבוצות | 5 |
| 3 – 6 קבוצות | 10 |
| 6 קבוצות ומעלה | 15 |

 או

לענפים אישיים – מספר ספורטאים באגודה :

|  |  |
| --- | --- |
| מספר ספורטאים בענף | ניקוד |
| עד 20 | 5 |
| 21 – 50 | 10 |
| 50 ומעלה  | 15 |

* + 1. **מספר ענפי הספורט באגודה (10%):**

|  |  |
| --- | --- |
| מספר הענפים באגודה | ניקוד |
| ענף ספורט אחד | 3 |
| 2 עד 4 ענפי ספורט | 5 |
| 5 ענפי ספורט ומעלה  | 10 |

* + 1. **מיקום גאוגרפי (5%)**

|  |  |
| --- | --- |
| מיקום גאוגרפי  | ניקוד |
| מחוז מרכז | 0 |
| מחוז דרום | 5 |
| מחוז צפון  | 5 |

1. **היקף התמיכה:**

אגודה שתימצא זכאית לסיוע על פי אמות המידה הנקובות בסעיף 5 לעיל, תקבל את הסיוע בהתאם לחלוקה כמפורט בסעיף זה, כדלקמן:

* 1. מתחת לסך 35 נקודות - לא זכאי לתמיכה.
	2. בין 35 ל – 40 נקודות - זכאי לתמיכה בגובה של עד 5,000 ₪, בשנת התמיכה.
	3. בין 41 ל – 50 נקודות - זכאי לתמיכה בגובה של עד 10,000 ₪, בשנת התמיכה.
	4. בין 51 ל – 60 נקודות זכאי לתמיכה בגובה של עד 20,000 ₪ בשנת התמיכה.
	5. בין 61 ל – 70 נקודות זכאי לתמיכה בגובה של עד 30,000 ₪ בשנת התמיכה.
	6. יותר מ-71 נקודות - תיבחן האפשרות למתן תמיכה בשיעור העולה על התמיכה המנויה לעיל, בהתחשב בפרמטרים הנקובים בסעיף 5.1 לעיל.
	7. על אף האמור בכל מקום אחר בנוהל זה ועל מנת לעודד אגודות לעצמאות כלכלית- ככל שתתקבלנה תרומות ייעודיות לאגודה באמצעות מרכז עצמה (על מנת לאפשר פיקוח מלא על ייעוד התרומה), תרומות אלו תועברנה במישרין לאגודה. עצמה תהא רשאית להעניק תוספת של סך המהווה עד 12% מסכום התרומה הרלוונטי, בכפוף לקריטריונים הנקובים בסעיף 5.1 לעיל ובאישור הגורם המאשר הרלוונטי.

1. **תנאים לתשלום:**
	1. החליט הגורם המאשר לאשר בקשה שהוגשה, תישלח למגיש הבקשה הודעה על אישור הזכאות, אשר תכלול את סכום התמיכה.
	2. תוקף אישור הזכאות יצוין על גבי ההודעה. על מגיש הבקשה לסיים את כל הפעולות נשוא התמיכה עד למועד האמור, בהתאם לתנאים שנקבעו.
	3. האגודה תגיש טופס בקשת תשלום על מנת לקבל את סכום הסיוע אשר אושר לה (**נספח ב'**).
	4. לא הוגשו המסמכים כנדרש, יראו את מגיש הבקשה כמי שוויתר על התמיכה והתמיכה תבוטל.
2. **כללי :**
	1. אין באמור בנוהל זה משום התחייבות מצד מרכז עצמה לתת תמיכה כלשהי. מרכז עצמה מדגיש, כי יכולתו להעמיד את התמיכות, מוגבלת ומותאמת ליכולותיו התקציביות המשתנות מדי שנה ובמהלך השנה ולפיכך, על מגישי הבקשה לתכנן את פעילותם, מבלי להסתמך על התמיכות, ואין באי נתינתן כדי להוביל לדרישה או טענה כלשהי, כנגד מרכז עצמה.
	2. מרכז עצמה יהיה רשאי להקפיא או לבטל או לצמצם כל הקצבה/תמיכה או כל חלק ממנה עפ"י שיקול דעתו הבלעדי, בשל שיקולים תקציביים של מרכז עצמה ו/או בשל התנהלות האגודה הנתמכת.
	3. למעט אם סוכם אחרת במפורש ובכתב, סכומי התמיכה הינם חד פעמיים, קבועים בערכים נומינליים ולא יהיו צמודים למדד כלשהו.
	4. מתן התמיכה מותנה וכפוף להוראות כל דין.
	5. האגודה תציין באופן סביר את עובדת תמיכת משרד התרבות והספורט ומרכז עצמה בפעילות הנתמכת.
	6. לגורמים המאשרים קיים שיקול דעת שלא לאשר בקשה אף אם היא עומדת בכל תנאי הזכאות וזאת במקרים חריגם בנימוקים מיוחדים שיפורט בהחלטה.
	7. הגורמים המאשרים רשאים על פי שיקול דעתם לאשר את מלוא היקף התמיכה המבוקשת או רק חלק מהתמיכה המבוקשת, בנימוקים שירשמו בהחלטתם.
	8. הועד יכול לאשר תמיכה חריגה בתוספת של עד 50% לסכום המאושר, במקרים מיוחדים ובנימוקים שיפורטו, בכפוף להסכמה מלאה של כל חברי הועד.
	9. מבלי לגרוע מיתר התנאים למתן תמיכה לפי נוהל זה, התמיכה תאושר רק אם שוכנע מרכז עצמה שקיימים, או שיושגו ממקורות אחרים, האמצעים הכספיים הדרושים, יחד עם התמיכה שתוענק, ככל שתוענק, למימוש פעילות האגודה שלשמה ניתנה.
	10. מרכז עצמה יפקח על מילוי התנאים למתן התמיכות ועל השימוש בתמיכות שניתנו, בתכיפות הראויה בנסיבות העניין, באמצעים הראויים והמידתיים.

רצ"ב:

נספח א – טופס בקשת סיוע בשם האגודה; נספח ב – טופס בקשת התשלום (לאחר אישור הבקשה)

אישור הנהלה – 24.3.21

טופס בקשת סיוע – נספח א'

**שם המועדון \_\_\_\_\_\_\_\_\_\_\_\_\_\_\_\_\_\_\_**

**מספר עמותה \_\_\_\_\_\_\_\_\_\_\_\_\_\_\_\_\_\_**

**מהות הבקשה – נא לפרט ככל שניתן את פרטי הבקשה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **נא לצרף מסמך מפורט.** <https://docs.google.com/forms/d/e/1FAIpQLSe4BzLu553eVz8El0FvvjSKPOu-6jfzIiENcp6OT1zgo9hOvw/viewform?usp=sf_link>

**סה"כ תקציב הבקשה \_\_\_\_\_\_\_\_\_\_\_\_\_\_\_\_\_\_\_**

**סכום סיוע מבוקש \_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
|  |  |  |  |  |
| **חותמת המועדון**  |  | **חתימת מנהל המועדון**  |  | **תאריך** |

**\*\* יש להדפיס מכתב זה על דף לוגו של המועדון ולשלוח למרכז "עצמה"** - נספח ב'

 תאריך\_\_\_\_\_\_\_\_\_

**לכבוד**

מרכז "עצמה"

**הנדון: בקשת תשלום סיוע**

1. בהמשך לפנייתנו אליכם לקבלת לסיוע לשנת \_\_\_\_\_\_\_\_\_\_.
2. נבקשכם להעביר את הסיוע , סך של \_\_\_\_\_\_\_\_\_\_\_\_\_\_\_\_\_\_ ₪ ,

עבור \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (נא לפרט **במדויק** עבור מה הסיוע המבוקש)

1. אם נרכש מספק – מתי נרכש ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

אם סיוע לאירוע – מתי התקיים (תאריך) \_\_\_\_\_\_\_\_\_\_\_\_\_\_\_\_\_\_\_\_\_\_

1. **את הסיוע יש להעביר לטובת הספק \_\_\_\_\_\_\_\_\_\_\_\_\_\_\_\_\_\_\_\_\_\_\_ (יש לצרף חשבונית מקור) או לטובת המועדון \_\_\_\_\_\_\_\_\_\_\_\_\_\_\_\_\_\_\_\_\_\_\_ (יש לצרף העתק החשבונית/קבלה ששולמה לספק ע"י המועדון) .**

בברכה,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם החותם

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימת מורשי חתימה + חותמת

1. היקף התמיכה ייבדק במצטבר לכל אגודה בשנה נתונה והגורם המאשר יקבע בהתאם. לפיכך, לדוגמא, אגודה אשר ביקשה וקיבל תמיכה בסך של 25,000 ₪ ומבקשת באותה שנה תמיכה נוספת בסך של 6,000 ₪, תידרש לקבל את אישור ועדת התמיכות לעניין הבקשה הנוספת. [↑](#footnote-ref-2)
2. בכפוף ומבלי לגרוע מנוהל זכויות חתימה של מרכז עצמה. [↑](#footnote-ref-3)